Un jandarm, găsit împușcat în cap la Centrala Nucleară Cernavodă.
Un jandarm s-a împușcat marți dimineață la Centrala Nucleară de la Cernavodă, scrie presa locală. La fața locului s-au deplasat echipaje medicale SMURD și elicopterul SMURD. Colonel Dan Nicolae: A fost evaluat psihologic în anul 2020, fiind declarat apt.
Un jandarm din cadrul Unității Speciale care asigură paza Centralei Nucleare Cernavodă s-a împușcat în cap în dimineața de miercuri, 9 martie, la scurt timp după ce a intrat în serviciu, scrie Focus Press.La fața locului s-au deplasat echipaje medicale SMURD și elicopterul SMURD. "Incidentul s-a petrecut în jurul orei 7.50, la scurt timp după ce colegul a intrat în post. Are 43 de ani, este tatăl unui băiat în vârstă de 16 ani, un foarte bun coleg cu misiuni internaționale la activ. A fost evaluat psihologic în anul 2020, fiind declarat apt. Nu a dat nici un semn cu privire la ce avea de gând să facă“, a precizat colonel Dan Nicolae, șeful de stat major al Unității Speciale 72 Jandarmi Protecţie Instituţională “Anghel Saligny" Cernavodă.Aceeași sursă scrie că jandarmul s-a împușcat folosind armamentul din dotare, un pistol mitralieră calibrul 7,62 mm.Pacientul este în coma, a fost intubat de medicul de la elicopter, urmează să fie transportat la spital.